KINNITATUD

Tallinna Mustamäe Reaalgümnaasiumi

direktori 05.01.2022 käskkirjaga nr 1.1-6/54

**Tallinna Mustamäe Reaalgümnaasiumi   
 koolieksami eristuskiri**

**2022**

# Sisukord

[Sisukord 2](#_heading=h.gjdgxs)

[1.](#_heading=h.30j0zll) Eksami üldandmed 3

[2.](#_heading=h.3znysh7) Eksami ülesehitus, vorm ja korraldus. 3

[3.](#_heading=h.2et92p0) Eksamil nõutud teadmiste ja oskuste tase. 4

[4.](#_heading=h.tyjcwt) Eksamitöö hindamine 5

[5.](#_heading=h.3dy6vkm) Eksamitulemuste teatamine 5

[6.](#_heading=h.1t3h5sf) Tulemuste apelleerimine 5

[7.](#_heading=h.4d34og8) Korduseksam 5

# Eksami üldandmed

Koolieksami toimumise aluseks on haridus- ja teadusministri määrus nr 54 ("Tasemetööde ning põhikooli ja gümnaasiumi lõpueksamite ettevalmistamise, koostamise, läbiviimise ja hindamise tingimused ja kord ning tasemetööde, ühtsete põhikooli lõpueksamite ja riigieksamite tulemuste analüüsimise tingimused ja kord" <https://www.riigiteataja.ee/akt/118122015012?leiaKehtiv>)

Koolieksameid võib sooritada kõigis gümnaasiumi riikliku õppekava kohustuslikes õppeainetes ja lisaks nendes valikainetes, mida on gümnaasiumiastmes õpitud vähemalt 105 õppetundi.

**Eksami eesmärk:**

* Hinnata õpilaste riiklikus õppekavas määratletud õpitulemuste saavutamist füüsikas, keemias, bioloogias, ajaloos, geograafias, vene keeles, kirjanduses, muusikas, saksa keeles ja kehalises kasvatuses;
* Suunata eksami sisu ja vormi kaudu õppeprotsessi;
* Saada ülevaade õppimise/õpetamise tulemuslikkusest koolis;
* Motiveerida õpilasi õppima neid õppeaineid, mis ei ole riigieksami ained;
* Anda 11.klassi õpilastel võimalus sooritada gümnaasiumi koolieksam keemias, kuna keemiakursus lõpeb 11.klassis.

**Koolieksamist vabastamine:**

Koolieksami sooritamisest võib olla vabastatud gümnaasiumi õpilane, kes:

* on pääsenud mõne aineolümpiaadi vabariiklikku vooru või osales rahvusvahelisel olümpiaadil (konkursil jms) gümnaasiumi astmes õppimise kestel;
* sooritas saksa keele taseme eksami vähemalt B1 keeleoskuse tasemele ning on koolile hiljemalt jooksva õppeaasta 15. veebruariks esitanud vähemalt jooksva õppeaasta 31. augustini kehtiva eksamitunnistuse või tõendi;
* on gümnaasiumi astmes õppimise kestel näidanud spordis silmapaistvaid tulemusi vabariiklikul ja rahvusvahelisel tasemel või kuulunud Eesti koondise koosseisu ning on koolile hiljemalt jooksva õppeaasta 15. veebruariks esitanud vastava tõendi;
* on gümnaasiumi astmes õppimise kestel näidanud muusikas silmapaistvaid tulemusi vabariiklikul ja rahvusvahelisel tasemel ning on koolile hiljemalt jooksva õppeaasta 15. veebruariks esitanud vastavad diplomid või tunnistused;
* Koolieksamist vabastatud õpilased hinnatakse vastavas aines hindega „5“.

# Eksami ülesehitus, vorm ja korraldus.

* Gümnaasiumi koolieksam võib olla: kirjalik, suuline, kirjalik ja suuline.
* Eksami kuupäev, kellaaeg ja eksamikomisjon määratakse direktori käskkirjaga vähemalt 2 nädalat enne eksami toimumist, arvestades ministri määruses sätestatud nõudeid.
* Koolieksami valmistab ette kooli direktori käskkirjaga määratud ettevalmistav komisjon.
* Ettevalmistav komisjon tagab eksamitööde sisulise ja vormilise ettevalmistamise.
* Teemade, kordamisküsimuste, eksamiülesannete ja hindamisjuhendite/näidisvastuste ettevalmistamine on aineõpetajate ja ainekomisjonide ülesanne.
* Eksami toimumise kohaks on Tallinna Mustamäe Reaalgümnaasium, aadress Vilde tee 64, Tallinn

Kirjaliku eksami pikkus on märgitud eksamitööle.

**Eksami ruumis**

* Eksaminandid istuvad eksamiruumis ühekaupa.
* Eksaminandil ei ole lubatud eksami ajal eksamiruumist lahkuda. Kui kirjaliku eksami ajal see siiski on mingil põhjusel vajalik, siis märgib eksamikomisjon eksamitööle eksamiruumist lahkumise ja sinna naasmise aja ning märgib eksami toimumise protokolli eksamiruumist lahkumise põhjuse. Kui eksaminand lõpetab kirjaliku eksami eksamiülesannete lahendamise ettenähtust varem, siis on tal lubatud pärast eksamitöö üleandmist eksamiruumist lahkuda.
* Kirjalik eksamitöö kirjutatakse sinise või musta tindi või pastaga. Hariliku pliiatsiga kirjutatut ei arvestata. Paranduste tegemisel tõmmatakse vale vastus maha ja kirjutatakse kõrvale või järele uus vastus. Vastust üle kirjutada ega korrektorit kasutada ei ole lubatud.
* Eksaminand kasutab eksamil isiklikke kirjutus- ja joonestusvahendeid. Kasutamine oleneb eksami juhendist.
* Eksaminandidel ei ole lubatud eksamitöö ajal üksteisele kirjutus- ja joonestusvahendeid laenata.
* Mobiiltelefoni kasutamine mis tahes eesmärgil on keelatud.

**Eksamilt kõrvaldamine**

Eksamilt eemaldatakse juhul, kui eksaminand kasutab eksami sooritamisel kõrvalist abi või kirjutab maha, üritab seda teha või aitab sellele kaasa; kui eksaminandi käitumine häirib eksami läbiviimist või teisi õpilasi.

# Eksamil nõutud teadmiste ja oskuste tase.

Eksami koostamisel arvestatakse kehtivat gümnaasiumi riiklikku õppekava; lähtutakse füüsika, keemia, bioloogia, ajaloo, geograafia, vene keele, kirjanduse, muusika, saksa keele ja kehalise kasvatuse ainekavas toodud õppesisust ja õpitulemustest ning kooli õppekavas toodud üldpädevustest.

Küsimused ja ülesanded hõlmavad järgmisi tasandeid:

* Teadmised;
* Teadmiste rakendamine;
* Mõistmine/arusaamine;
* Analüüs ja süntees;
* Hinnangu andmine.

# Eksamitöö hindamine

Kõik kirjalikud eksamitööd ja suulised vastused hinnatakse vastava eksamikomisjoni poolt, kuhu kuuluvad antud ainevaldkonna esindajad. Eksamikomisjon on moodustatud direktori käskkirjaga ning komisjoni ülesandeks on eksami läbiviimine ja eksamitööde parandamine.

Hindamisprotsessis osaleb iga komisjoni liige. Kirjaliku eksamitöö kõik vastused kontrollitakse iga komisjoni liikme poolt. Detailne hindamisjuhend on koostatud eksamit ettevalmistava komisjoni poolt ning iga aine eksami jaoks eraldi.

|  |  |  |
| --- | --- | --- |
| nr | Protsent | Hind |
| 1. | 90-100 % | hinne - väga hea „5" |
| 2. | 75-89 % | hinne - hea „4" |
| 3. | 50-74 % | Hinne - rahuldav „3" |
| 4. | 20-49 % | hinne - puudulik „2" |
| 5. | 0-19 % | hinne - nõrk „1" |

# Eksamitulemuste teatamine

Õpilastele teatatakse eksamitulemused e-kooli kaudu viie eksamile järgneva tööpäeva jooksul.

# Tulemuste apelleerimine

Kui õpilane ei ole eksamitulemusega rahul, siis tal on õigus esitada kooli direktorile eksamihinde teatavaks tegemise päevast arvestades 3 tööpäeva jooksul apelleerimisavaldus.

Direktor suunab avalduse eksamikomisjonile, kes vaatab apellatsiooni läbi ja annab vastuse 3 tööpäeva jooksul.

# Korduseksam

Korduseksami sooritab õpilane, kes sooritas esmase eksami hindele *“puudulik”* või *“nõrk”.*

Korduseksami sooritamise aja ja komisjoni koosseisu määrab direktor käskkirjaga.